Nadir Hüseynov (sənətçi)

Nadir Hüseynov — Azərbaycanın tanınmış aktyoru və bədii qiraətçi,
film səsləndirən, filmlərdə və arxiv kadrlarda iştirak edən, Azərbaycanın əməkdar müəllimi (2023), Azərbaycan Dövlət Mədəniyyət və İncəsənət Universitetinin professoru.

 Həyatı 
Nadir Qəribağa oğlu Hüseynov  1952-ci il aprel  ayının 25-də Salyanın (indiki  Neftçala) Qırmızıkənd kəndində anadan olub. 
Orta məktəbi bitirdikdən sonra  1971-ci ildə M. Əliyev adına Azərbaycan Dövlət İncəsənət İnstitutunda dram və kino aktyorluğu fakültəsinə daxil olub. İnstitutu bitirdikdən sonra bir müddət Lənkəran Dövlət Teatrında işləyib.  1977-ci ildən Azərbaycan Dövlət İncəsənət İnstitutunun nəzdindəki Tədris teatrında aktyor işləyib, sonra isə “Səhnə danışığı” kafedrasında müəllim kimi fəaliyyətə başlayıb. 
Nadir Hüseynovun ilk uğuru 1975-ci ildə Lelinqradda keçirilən Ümumittifaq bədii qiraətçilər müsabiqəsindən başlayıb. O, bu müsabiqənin diplomantı olub. Sonrakı illərdə N.Hüseynov  televiziya verilişləri, yubileylər, tədbirlər də aparıcı olub. Xüsusilə də Azərbaycan Dövlət Televiziyasında “Ozan” folklor toplusu verilişinin aparıcı olub, O bir mütəxəssis müəllim kimi uzun müddətdir Azərbaycan Dövlət Mədəniyyət və İncəsənət Universitetində "Səhnə danışığı" fənnini tədris edir. Ölkənin tanınmış sənət xadimlərinin müəllimi olub.

17 dekabr 2025-ci ildə Bakı şəhərində vəfat etmişdir.Nadir Hüseynov sükan arxasında ürəktutmadan vəfat etdi

Mükafatları
13 dekabr 2023-cü ildə Azərbaycan Dövlət Mədəniyyət və İncəsənət Universitetinin 100 illiyi münasibətilə Azərbaycanda təhsilin inkişafında xüsusi xidmətlərinə və yüksək peşəkarlığına görə Azərbaycan Respublikasının əməkdar müəllimi fəxri adı  ilə təltif edilmişdir.

Filmoqrafiya
Muğam (II) (1995, tammetrajlı film-tamaşa) – aktyor (şeir deyən)
Axırıncı aşırıma qədər (2002, qısametrajlı sənədli televiziya filmi) – filmi səsləndirən (kadrarxası mətn)
Ali məqam (2002, qısametrajlı sənədli televiziya filmi) – filmi səsləndirən (şeirlərin qiraəti)
And (2002, qısametrajlı sənədli televiziya filmi) – filmi səsləndirən
Cəsarətin heyrət məqamı (2002, qısametrajlı sənədli televiziya filmi) – filmi səsləndirən
İlham Əliyev. “Olimp”in fəthinə doğru (2002, qısametrajlı sənədli televiziya filmi) – filmi səsləndirən
İlham Əliyev. Yeni neftin strategiyası (2002, qısametrajlı sənədli televiziya filmi) – filmi səsləndirən
Uzaq sahillərin əfsanəsi (2002, qısametrajlı sənədli televiziya filmi) – filmi səsləndirən
Yeddi duyum (2002, qısametrajlı sənədli televiziya filmi) – filmi səsləndirən (şeirlərin qiraəti)
Ali sevgi (2002-2003, qısametrajlı sənədli televiziya filmi) - filmi səsləndirən (kadrarxası mətn)
Dağların telli havası (2003, qısametrajlı sənədli film) – filmi səsləndirən
Dan qızartısından qürub şəfəqlərinədək (2003, qısametrajlı sənədli televiziya filmi) – filmi səsləndirən
Dar günün dostu (2003, qısametrajlı sənədli televiziya filmi) – filmi səsləndirən
Dünənə ehtiramla, sabaha ümidlə (2003, qısametrajlı sənədli televiziya filmi) – filmi səsləndirən (kadrarxası mətn)
İlham Əliyev. Diplomatiyada uğur rəmzi (2003, tammetrajlı sənədli televiziya filmi) – filmi səsləndirən
İlham Əliyev. Ümidlərin gerçəklik məqamı (2003, qısametrajlı sənədli televiziya filmi) – filmi səsləndirən
Ötən əsrdən gələn adam (2003, qısametrajlı sənədli televiziya filmi) – filmi səsləndirən
Baba dağ (2006, qısametrajlı sənədli televiziya filmi) – filmi səsləndirən (kadrarxası mətn)
Ev (2007, qısametrajlı bədii film) – aktyor
Əsrim, taleyim mənim (2014, qısametrajlı sənədli televiziya filmi) – aktyor, filmi səsləndirən

Xarici keçidlər
Vaxt vardı Bəstiylə, Firəngizlə bulvarda görüşürdük... - Video
Qiraətçi Nadir Hüseynov: "Meyxananın təbliğ etdiyi şeylər gəncliyi uçuruma aparır" - Müsahibə
ORALARDA KİMLƏR VAR:Nadir Hüseynov-60
Ustad Nadir, nadir ustad

İstinadlar